ত্রাস বা ভয় সৃষ্টিই যদি সন্ত্রাস হয় তবে মার্কিন যুক্তরাষ্ট্র আজ সেটিই করছে বিশ্বব্যাপী। সে সন্তাসের শিকার বিশ্বের দরিদ্র রাষ্ট্রগুলীই শুধূ নয়, খোদ জাতিসংঘ এবং তার সবল ও দুর্বল সদস্য রাষ্ট্রগুলী। মার্কিন যুক্তরাষ্ট্র চাপ দিচ্ছিল, ইরাকের বিরুদ্ধে তাদের পরিকল্পিত আগ্রাসী যুদ্ধকে বৈধতা দিতেই হবে। এজন্য ২৪ ঘন্টা সময়ও বেঁধে দিয়েছে। যুদ্ধ তারা করবেই, জাতিসংঘের কাজ সেটিকে জায়েজ ঘোষণা দেওয়া। যুক্তরাষ্ট্রের সন্ত্রাসী শাসক চক্র বিশ্ববাসীকে যে কতটা বেওকুপ ভাবে এটি হলো তারই প্রমান। ফ্রান্সসহ জাতিসংঘ নিরাপত্তা পরিষদের অধিকাংশ সদস্যরাষ্ট্রি সে চাপের কাছে নতি স্বীকার করেনি। আর সেটিই মার্কিনীদের কাছে অপরাধে পরিণত হয়েছে। সমর্থণ লাভে ব্যর্থ হয়ে বলছে নতুন প্রস্তাব পাশের কোন প্রয়োজনই নেই। বহু প্রতিক্ষিত যুদ্ধের প্রস্তুতি স্বরূপ প্রেসিডেন্ট বুশ ১৭ই মার্চে সাদ্দামকে ২৪ ঘন্টার মধ্যে দেশ ছেড়ে পলায়ন অথবা যুদ্ধ এ দুটির যে কোন একটিকে বেছে নেওয়ার হুমকি দিয়েছে। সাদ্দাম এ হুমকি প্রত্যাখান করেছে। অতএব হামলা এবার হবেই। হাজার হাজার বোমা, ক্ষেপনাস্ত্র ও ভারী কামানে গোলা গিয়ে অচিরেই ইরাকের নীরস্ত্র মানুষের মাথায় নিক্ষিপ্ত হবে। নিহত ও আহত হবে দেশটির লক্ষ লক্ষ মানুষ। প্রেসিডেন্ট এতকাল যে ক্রুসেডের হুশিয়ারি শুনিয়ে আসছিলেন সেটিই শুরু হবে অতি বীভৎস্যরূপে। ফিলিস্তিনের ন্যায় এদেশটিও দীর্ঘকালের জন্য অধিকৃত হবে ইসরাইলের মিত্র ও রক্ষক মার্কিন যুক্তরাষ্ট্রের হাতে।